laion/Wikipedia-Exotic huggingface dataset:
מבצע עיניים ירוקות

מבצע עיניים ירוקות היה מבצע צבאי בלבנון, אותו ביצעו יחידת שלדג ופלנ"ט צנחנים ב-24 בדצמבר 1986. במסגרת הקו ההתקפי שהוביל אלוף פיקוד הצפון, יוסי פלד, כנגד ארגוני המחבלים בדרום לבנון, הוחלט לפשוט על בסיס החזבאללה בכפר מיידון, ששימש בסיס פעילות לפעילי הארגון בדרום לבנון. עיקר המבצע הוטל על יחידת שלדג, עליה פיקד סא"ל אליק רון, שנדרשה להכווין מסוקי קרב וארטילריה. בנוסף צורף למבצע כוח מפלנ"ט צנחנים, עליה פיקד סרן יאיר גולן, שעליו הוטל לירות טילי טאו לעבר מבנים, עמדות ורכבים בכפר. לילה לפני הפעולה התמקם כוח מיחידת שלדג, בפיקוד איתי רוזנפלד, בתצפית נסתרת במרחק קילומטר מהכפר, אסף מודיעין וסייע לבנות תמונת מודיעין מלאה בטרם התקיפה. בליל הפעולה יצאו כוחות מיחידת שלדג, בפיקוד רון, וכוח הפלנ"ט למשימותיהם. כוחות שלדג נעו על בסיס רכבי שטח ולאחר שפרקו מהם בסמוך ליעדים נעו לעמדות תצפית וצליפה שתוכננו מראש. במקביל נע כוח הפלנ"ט על גבי נגמ"שים, ולאחר מכן פרק והתמקם בעמדות אש בג'בל רחאיית. רון פיקד על המבצע מעמדת חפ"ק סמוך לכפר. עם שחר, פתח כוח צלפים מיחידת שלדג, עליו פיקדו אוהד שפריר וסגנו מוני כץ, באש ופגע בפעילי חזבאללה רבים. במקביל ירה כוח הפלנ"ט, בפיקוד גולן, טילי טאו לעבר עמדות ומבנים של פעילי חזבאללה בכפר. לאחר מכן הכווין כוח מיחידת שלדג, בפיקוד רוזנפלד, מסוקי קרב של חיל האוויר ואש ארטילריה, וירה טילי מילאן מעמדותיו על מטרות בכפר. המבצע נמשך 36 שעות, ולאחר מכן נסוגו הכוחות לברכת ג'עבור, ומשם בחזרה לשטח ישראל. בסך הכול נהרגו במבצע כ-6 פעילי חזבאללה, נפגעו עמדות, מבנים ורכבים ששימשו את החזבאללה בכפר וכן סוללת נ"מ קני.[דרוש מקור] אלכס פישמן, מנחם הורוביץ, צה"ל פשט על כפר בשליטת חיזבאללה ופוצץ מיבנים, חדשות, 25 בדצמבר 1986 יוסי פלד, איש צבא (כתבה: רונית ורדי), תל אביב: ספרית מעריב, תשנ"ג-1993, עמודים 299. אלישיב רייכנר, רופא בדם, ידיעות ספרים, 2011, עמודים 65–66 גל פרל פינקל ואבירם רינג, ‏מבצע חוק וסדר 30 שנה אחרי, מערכות 477, 2018
The End of the World

The End of the World (בעברית: סוף העולם) הוא שיר פופ מאת ארתור קנט (מלחין) וסילביה די (פזמונאית). השניים יצרו את השיר עבור זמרת הקאנטרי האמריקאית סקיטר דייוויס. השיר ראה אור בדצמבר 1962 ונהיה ללהיט. השיר הוא שיר אהבה עצוב. הוא עוסק בתחושתה הקשה של המספרת, שאהובה נפרד ממנה. היא חשה כי זהו סוף העולם ותוהה מדוע העולם ממשיך להתקיים כרגיל. סילביה די, מחברת המילים, יצרה את השיר יחד עם המלחין והיוצר ארתור קנט, איתו שיתפה פעולה גם לשם יצירת השירים: "I Taught Her Everything She Knows" (בילי ווקר, 1968) ו-"Bring Me Sunshine" (וילי נלסון, 1968). דייוויס הקליטה את הסינגל בליווי טכני של מהנדס הקול ביל פורטר ב-8 ביוני 1962, באולפני תקליטי RCA בנאשוויל טנסי. צ'ט אטקינס ניצח על ההפקה ואילו פלויד קריימר ליווה את השירה בנגינה על פסנתר. לדייוויס הייתה קריירה עשירה, אך השיר הזה הוא המזוהה איתה ביותר. ב-1975 הקרפנטרז הוציאו לאור סינגל של "סוף העולם", חלק מאלבומם " Live in Japan". ב-1990 הזמרת סוניה הוציאה לאור סינגל של "סוף העולם", חלק מאלבומה "Everybody Knows". מאז 1963 אמנים רבים ביצעו קאברים לשיר, בהם: פאט בון (1965), ננסי סינטרה (1967), דותי וסט (1968), ביל קאוסיל (1970), ברברה דיקסון (1976), ביל פריזל (1997), נינה גורדון (2000), וריקי לי ג'ונס (2019). השיר, בגרסתה של דייוויס, הושמע בהפקות רדיו, קולנוע וטלוויזיה וכן במשחקי מחשב. בסרט הקולנוע נערה בהפרעה השיר מושמע שוב ושוב בחדרה של דייזי אשר נמצאת בסמוך ללא רוח חיים לאחר ששמה קץ לחייה (1999). השיר הושמע בסרט הישראלי אלכס חולה אהבה (1986), והוא חותם את פרק 12 בעונה השלישית של מד מן (2009 ואת פרק 3 של סדרת הטלוויזיה גמביט המלכה (2020). ב-2018 חלקו הראשון של השיר, בביצועה של שרון ואן אטן, הושמע כחלק מסרטון פרסומת של דומינו'ס פיצה. מידע על היצירה "The End of the World" באתר מיוזיק בריינז גרסאות נוספות ל"The End of the World" באתר SecondHandSongs The End of the World באתר The Pop History Dig The End of the World by Skeeter Davis באתר Second Hand Songs Domino's - End of the World באתר TV ADVERT SONGS
אלדו אוליביירי

אלדו אוליביירי (באיטלקית: Aldo Olivieri;‏ 2 באוקטובר 1910 – 5 באפריל 2001) היה כדורגלן ומאמן איטלקי, ששיחק בעמדת השוער. זכה עם נבחרת איטליה במונדיאל 1938. אוליביירי נולד ב-2 באוקטובר 1910 בסן מישל אקסטרה שבממלכת איטליה. את הופעת הבכורה עשה במדי הלאס ורונה, מועדון עיר הולדתו, בעונת 1930/31 בסרייה ב'. הוא עבר לשחק בליגה הראשונה עם פאדובה בעונת 1933/34 אך שיחק רק ב-8 משחקים עקב פציעה בה שבר את גולגולתו. אחרי כמעט שנה לאחר הפציעה החליט אוליביירי לשוב אל המגרשים בניגוד לעצתם של רופאיו, ושב בחזרה אל הליגה השנייה הפעם עם לוצ'סה. בשנים שלאחר מכן התפתח להיות לאחד השוערים הטובים ביותר באיטליה, ובעונת 1935/36 העפיל עם לוצ'סה לליגה הראשונה. בנוסף לכך גם היה לשוער הנבחרת האיטלקית. בעונת 1938/39 עבר אוליביירי לטורינו בה שיחק תחת המאמן היהודי, ארנ ארבשטיין. הוא העריך את אוליביירי מאוד על האומץ הרב לעלות להתקפות יחד עם חברי קבוצתו בשל לנסות להבקיע. בזכות זה קיבל את הכינוי "Rango Nero" (עכביש שחור). במדי טורינו ערך 172 משחקים בשבע עונות. אוליביירי סיים את הקריירה שלו בסוף עונת 1942/43 במדי ברשיה. אוליביירי ערך את הופעתו הראשונה בנבחרת איטליה ב-15 בנובמבר 1936 נגד גרמניה תחת המאמן ויטוריו פוצו. למונדיאל 1938 בה כשוער הקבוע וגם זכה עימה בטורניר לאחר ניצחון 2–4 על הונגריה בגמר. הוא שיחק בכל ארבעת המשחקים וזכה בתואר הקבוצתי הראשון והיחיד שלו בקריירה. את הופעתו האחרונה עשה שוב נגד גרמניה, ב-5 במאי 1940. בכל 24 המשחקים בהם שיחק הפסיד רק במשחק אחד. אוליביירי נפטר ב-5 באפריל 2001 בלידו די סמאייר שבאיטליה בגיל 90. עם פטירתו היה לכדורגלן השני שנשאר בחיים מכלל השחקנים ששיחקו בגמר מונדיאל 1938, אחרי פייטרו ראבה אשר נפטר ב-2006. מדיה וקבצים בנושא אלדו אוליביירי בוויקישיתוף אלדו אוליביירי, באתר Transfermarkt אלדו אוליביירי, באתר WorldFootball.net אלדו אוליביירי, באתר National Football Teams אלדו אוליביירי, באתר FootballDatabase.eu פרופיל המאמן, באתר Transfermarkt
ג'ים דיין

ג'ים דיין (באנגלית: Jim Dine; נולד ב-16 ביוני 1935) הוא צייר ואמן הדפס אמריקאי. ג'ים דיין נולד בסינסינטי, אוהיו. לאחר סיום לימודיו התיכוניים החל ללמוד באוניברסיטת סינסינטי. בשנת 1953 החל ללמוד אמנות באקדמיה לאמנות בסינסינטי. (Art Academy of Cincinnati), ובשנת 1957 סיים תואר ראשון. דיין פעל בסדנאות הדפס בישראל. בשנת 1979 יצר במרכז ברסטון לגרפיקה מספר הדפסי אבן. בשנת 2000 ערך סדנה בתחריט לקבוצה של אמנים ישראלים במרכז גוטסמן לתחריט. בשנת 2001 שב לישראל ויצר תחריטים במרכז גוטסמן ובסדנת ההדפס ירושלים. מדיה וקבצים בנושא ג'ים דיין בוויקישיתוף ג'ים דיין, באתר אנציקלופדיה בריטניקה (באנגלית) ג'ים דין (1935-), דף שער בספרייה הלאומית ג'ים דיין, במסד הנתונים הקולנועיים IMDb (באנגלית) ג'ים דיין, באתר MusicBrainz (באנגלית) ג'ים דיין, באתר Discogs (באנגלית) ערך זה הוא קצרמר בנושא אמנות ובנושא אישים. אתם מוזמנים לתרום לוויקיפדיה ולהרחיב אותו.
קיריל קפלנקו

קיריל דמיטרייביץ' קפלנקו (ברוסית: Кири́лл Дми́триевич Капле́нко; נולד ב־15 ביוני 1999, מלדזייצ'נה, בלארוס) הוא כדורגלן בלארוסי, שמשחק כקשר מרכזי באורנבורג מליגת העל הרוסית ובנבחרת בלארוס. קפלנקו הוא בוגר האקדמיה של באטה בוריסוב וקרסנודאר וזומן לסנקט פטרבורג בגיל 21. הוא ערך את הופעת הבכורה שלו בליגה הלאומית במדי זניט-2 ב-22 ביולי 2017 במשחק נגד טיומן. הוא זומן להרכב הקבוצה הבוגרת וערך את הופעת הבכורה בפרמייר ליג הרוסי במדי זניט ב-18 בספטמבר 2017, במשחק נגד אופה. ב-21 בפברואר 2020 הושאל לאורנבורג עד יולי אותה שנה ובהמשך חוזהו הוארך עד סוף עונת 2020/2021. קפלנקו נולד וגדל בבלארוס. כשעבר לרוסיה, הוא קיבל אזרחות רוסית והוא זומן לנבחרת הצעירה של רוסיה בספטמבר 2018. בסתיו 2017 הוא זומן לנבחרת הנוער של בלארוס למשחקי מוקדמות יורו עד 21 מול צ'כיה ויוון, אך דחה את ההזמנה, תוך ציון כוונתו לייצג את רוסיה. אחיו הגדול ניקיטה קפלנקו הוא גם כדורגלן, המשחק בליגת העל הבלארוסית בכדורגל ושיחק במדי דינמו מינסק. מדיה וקבצים בנושא קיריל קפלנקו בוויקישיתוף קיריל קפלנקו, באתר Transfermarkt קיריל קפלנקו, באתר Soccerway קיריל קפלנקו, באתר WorldFootball.net קיריל קפלנקו, באתר National Football Teams קיריל קפלנקו, באתר FootballDatabase.eu פרופיל באתר הליגה הלאומית "Game Report by FNL". Russian Football National League. 22 ביולי 2017. {{cite web}}: (עזרה) "Zenit-Ufa game report" (ברוסית). Russian Premier League. 18 בספטמבר 2017. {{cite web}}: (עזרה) "Полузащитник Кирилл Капленко на правах аренды переходит в ФК "Оренбург"" (ברוסית). FC Orenburg. 21 בפברואר 2020. {{cite web}}: (עזרה) "Kaplenko profile by Russian Football Union" (ברוסית). Russian Football Union. נבדק ב-24 בספטמבר 2018. {{cite web}}: (עזרה) Kirill Kaplenko did not show up for U21 team camp.
ארמיליו אלקלדה דל ריו

ארמיליו אלקלדה דל ריו (בספרדית: Hermilio Alcalde del Río; נולד ב-1866 בווייאמדיאנה (ספ'), פלנסיה – מת ב-1947 בטורלבגה, קנטבריה), היה ארכאולוג ספרדי, שהיה אחראי על ניהול בית הספר לאומנויות ומלאכות בטורלבגה כמעט 50 שנה. הוא היה ראש עיריית טורלבגה בין 1920 ל-1922. ארמיליו אלקלדה דל ריו נולד בעיירה וייאמדיאנה שבמחוז פלנסיה שבקהילה אוטונומית קסטיליה ולאון בצפון ספרד, ועבר זמן קצר אחר כך לטורלבגה בלוויית אמו האלמנה. הוא החל את פעילותו הארכאולוגית בשנת 1902 כאשר ליווה את הגאולוג הספרדי אאוגוסטו גונסאלס דה לינארס (ספ') למערת אלטאמירה. בשנת 1903 הוא החל באיתור מספר גדול של מערות בקהילה האוטונומית של קנטבריה שבהן התגלו יצירות של אמנות סלע, בהן מערת אורנוס דה לה פניה, מערת קובלנס, מערת אל אסה (ספ'), מערת סנטיאן, מערת לה קלוטילדה (ספ'), מערת לה מאסה (ספ') והתחריטים של מערת אל פנדו. הוא עבד גם במזרח אסטוריאס שם איתר את קבוצות הציורים והתחריטים של מערת פינדאל, מערת מסקולוס השנייה (Cueva de Mazaculos II), מערת אל קינטנל (Cueva de El Quintanal), מערת לה לוחה (Cueva de La Loja) או החפירות בטירת פניה מניל (Castillo de Peña Manil). יחד עם הארכאולוגים הגרמנים הוגו אוברמאייר (גר') ופאול ורנר (Paul Werner), הוא גילה את החלק המערבי של מערת לה פסייגה (גלריה C) בשנת 1911. היקף המידע שנמסר במחקרו של אלקלדה דל ריו הוא עצום, אך בנוסף לכל אלה הוא פרסם בשנת 1906 את הספר "הציורים והתחריטים של המערות הפרהיסטוריות במחוז סנטנדר: מערת אלטאמירה, מערת קובלנס, מערת אורנוס דה לה פניה, מערת אל קסטיו ( Las pinturas y grabados de las cavernas prehistóricas de la provincia de Santander: cueva de Altamira, cueva de Covalanas, cueva de Hornos de la Peña, cueva de El Castillo), ובהמשך שיתף פעולה בפרסומים אחרים כמו הספר בצרפתית "המערות של אזור קנטבריה (ספרד)" (Les cavernes de la région cantabrique (Espagne)‎) בשנת 1911 עם אנרי בריי ולורנסו סיירה (Lorenzo Sierra). יצירה אחרונה זו היא עד היום ספר חובה על אמנות סלע פלאוליתית באזור קנטבריה. אלקלדה דל ריו חפר באתרים פלאוליתיים כמו מערת דל ואייה (ספ'), מערת אורנוס דה לה פניה ומערת אל קסטיו, חפירות שמומנו על ידי אלבר הראשון, נסיך מונקו, ו"המכון לפלאונטולגיה אנושית" (Institut de Paléontologie Humaine) שאותו הקים אלבר הראשון בפריז. אלקלדה דל ריו השתתף בהקמת משלחת של "החברה המלכותית הספרדית להיסטוריה של הטבע" (Real Sociedad Española de Historia Natural) בסנטנדר יחד עם לורנסו סיירה וחסוס קרבאיו (Jesús Carballo). עקב פרוץ מלחמת העולם הראשונה נטש אלקלדה דל ריו את הפעילות הארכאולוגית. עם הפסקת הפעילות הארכאולוגית של אלקלדה דל ריו והפסקת הפעילות של עבודת המכון לפלאונטולגיה אנושית, המחקר הפרהיסטורי בקנטבריה היה משותק כמעט עד לשנות החמישים של המאה ה-20. ב-2016 יצא לאור שוב ספרו מ-1906 "הציורים והתחריטים של המערות הפרהיסטוריות במחוז סנטאנדר: מערת אלאטמירה, מערת קובלנס, מערת אורנוס דה לה פינה, מערת אל קסטיו", מהדורת הנצחה לרגל חגיגות היום החמישי לספרות קנטבריה בטורלבגה ב-19 בפברואר 2016, חגו של סנט ביטו דה ליבנה, קדוש פטרון של הסופרים מקנטבריה. ב-2017 יצא לאור בטורלבגה הספר "ארמיליו אלקלדה דל ריו (1866–1947)" לרגל יום השנה ה-150 להולדתו. ספר מחווה של אסופה של 15 מאמרים שפרסמה אגודת הסופרים של קנטבריה שבכתיבתם לקחו חלק שמונה עשרה סופרים. מדיה וקבצים בנושא ארמיליו אלקלדה דל ריו בוויקישיתוף
גני הצדיקים

גני הצדיקים (בערבית: رياض الصالحين, תעתיק: ריאצ' א-צאלִחין) הוא אוסף של חדית', אשר אוגד וחובר על ידי האימאם אבו זכּריא יחיא בן שרף אל-נוואווי. הספר מכיל 1,896 חדית'ים, המחולקים ל-344 פרקים. לחלק מהפרקים מצורפים גם פסוקים מהקוראן. צחיח אל-בוח'ארי צחיח מוסלם About Riyad as-Saliheen — Muflihun, muflihun.com (באנגלית) Hadith Of The Prophet MUHAMMAD, youtube ערך זה הוא קצרמר בנושא אסלאם. אתם מוזמנים לתרום לוויקיפדיה ולהרחיב אותו.
ליניק

האם התכוונתם ל... חגי ליניק – סופר ישראלי, חתן פרס ספיר לשנת 2011, בנו של מרדכי ליניק יורי ליניק – מתמטיקאי רוסי שפעל בעיקר בתחומי תורת המספרים, הסתברות וסטטיסטיקה מתמטית מרדכי ליניק – קבלן בניין ישראלי, ראש המועצה המקומית יהוד בשנים 1985–1993 סטיב ליניק – משפטן אמריקאי, שכיהן כמפקח הכללי של מחלקת המדינה של ארצות הברית
ג'ים צ'ונס

ג'יימס בארנט "ג'ים" צ'ונס (באנגלית: James Bernett "Jim" Chones; נולד ב-30 בנובמבר 1949) הוא כדורסלן עבר אמריקאי, אשר שיחק בליגות ה-ABA וה-NBA בין השנים 1972–1982. בעונת 1979/1980 זכה באליפות ה-NBA כשחקן לוס אנג'לס לייקרס, ולאורך 10 עונותיו בשתי הליגות העמיד ממוצעים כוללים של 12.5 נקודות, 8.2 ריבאונדים ו-1.6 אסיסטים למשחק. צ'ונס נולד וגדל בעיר רסין שבוויסקונסין, ובשנת 1969 החל ללמוד באוניברסיטת מרקט אשר במילווקי הסמוכה. בעונתו הראשונה בקבוצת הכדורסל של האוניברסיטה, 1970/1971, קלע 17.9 נקודות ואסף 11.5 ריבאונדים בממוצע למשחק, והוביל את ה"גולדן איגלס" לשלב שמינית גמר טורניר אליפות המכללות (NCAA Sweet Sixteen), תחת המאמן חבר היכל התהילה של הכדורסל אל מקגווייר. לקראת סיום עונתו השנייה, במהלכה רשם ממוצעים של 20.6 נקודות ו-11.9 ריבאונדים למשחק, קיבל הצעת חוזה מקבוצת ליגת ה-ABA ניו יורק נטס, ועזב את מרקט בעת שעמדה על מאזן ניצחונות מושלם 21–0. בכך, היה השחקן השני בתולדות ליגת המכללות אשר עוזב לליגה מקצועית לפני סיום לימודיו האקדמיים. על אף שעזב את קבוצתו לפני תום העונה, נבחר צ'ונס לחמישיית העונה של ליגת המכללות (First-team All-American). בקיץ 1973 אכן הצטרף צ'ונס לנטס, על אף שנבחר על ידי לוס אנג'לס לייקרס בבחירה ה-31 של דראפט ה-NBA‏ 1973. לאחר עונה אחת בניו יורק עבר לשחק בקבוצת קרוליינה קוגרס, אף היא מה-ABA; בשתי עונותיו בליגה העמיד ממוצעים כוללים של 13.1 נקודות ו-7.5 ריבאונדים למשחק. לקראת עונת 1974/1975 עבר לשחק בקליבלנד קאבלירס מה-NBA, אשר רכשה את הזכויות עליו. ב-5 עונותיו עם הקאבלירס היה אחד השחקנים הבולטים של הקבוצה, לצדם של בינגו סמית', אוסטין קאר וקמפי ראסל, ותרם 14.3 נקודות ו-9.5 ריבאונדים בממוצע למשחק. בעונת 1975/1976 העפילה קליבלנד לגמר האזור המזרחי, לראשונה בתולדותיה, בטרם הודחה על ידי האלופה שבדרך – בוסטון סלטיקס. באוקטובר 1979 הועבר בטרייד ללייקרס, תמורת דייב רוביש ובחירת דראפט עתידית. בפלייאוף 1980 גברה הקבוצה על פיניקס סאנס (4–1), סיאטל סופרסוניקס (4–1) ופילדלפיה 76'‏ (4–2), בדרך לזכייתה השביעית באליפות ה-NBA. לאורך הפלייאוף שימש כ"שחקן השישי" של הקבוצה, ובמשחק השישי והאחרון של משחק הגמר פתח בחמישייה הפותחת במקומו של כרים עבדול-ג'באר הפצוע, וסייע לקבוצתו לנצח בתוצאה 123–107, עם 11 נקודות, 10 ריבאונדים, 3 אסיסטים ו-3 חטיפות. ביולי 1981 הועבר לצד בראד הולנד ושתי בחירות דראפט עתידיות לוושינגטון בולטס, בתמורה למיץ' קופצ'אק. בסיום עונת 1981/1982 עזב צ'ונס את הקבוצה ופרש ממשחק, בגיל 32. פרופיל, באתר Basketball-Reference פרופיל, באתר Sports-Reference פרופיל, באתר ליגת ה-NBA הסטטיסטיקות של צ'ונס בליגות ה-ABA וה-NBA, באתר basketball-reference.com כל מה שלייקרס: ג'ים צ'ונס, באתר לוס אנג'לס טיימס, 12 בפברואר 2011 הסטטיסטיקות של צ'ונס בליגת המכללות, באתר sports-reference.com רשימת הנבחרים בדראפט 1973, באתר basketball-reference.com צ'ונס נשלח בטרייד ללייקרס, באתר הניו יורק טיימס, 6 באוקטובר 1979 סטטיסטיקות המשחק השישי של סדרת גמר 1980, באתר basketball-reference.com צ'ונס והולנד נשלחים בטרייד לבולטס, באתר הניו יורק טיימס, 6 באוגוסט 1981
ידידנו המשותף (מיני-סדרה, 1958)

ידידנו המשותף (באנגלית: Our Mutual Friend) היא מיני-סדרה בריטית משנת 1958, עיבוד לרומן באותו שם מאת צ'ארלס דיקנס שיצא לאור ב-1865. הסדרה הופקה על ידי ה-BBC, והיא שודרה ב-12 פרקים. בניגוד לרוב סדרות הטלוויזיה של ה-BBC משנות ה-50 של המאה ה-20 סדרה זו נשמרה בשלמותה. "ידידנו המשותף", במסד הנתונים הקולנועיים IMDb (באנגלית) "TVBrain | Kaleidoscope | Lost shows | TV Archive | TV History". www.tvbrain.info.(הקישור אינו פעיל)
Disco (אלבום)

Disco (בעברית: דיסקו) הוא אלבום האולפן ה-15 של הזמרת-יוצרת האוסטרלית קיילי מינוג. האלבום יצא לאור ב-6 בנובמבר 2020 על ידי חברות התקליטים BMG רייטס מנג'מנט ו-Darenot. מתוך האלבום יצאו ארבעה סינגלים. מינוג הוציאה את אלבום האולפן הארבעה-עשר שלה, Golden, באפריל 2018. האלבום הכיל בתוכו את סגנונות הקאנטרי-פופ והדאנס-פופ, ונחל הצלחה מסחרית, בכך שלראשונה נחתה הגיע מינוג למקומות הראשונים במדינות כמו בבריטניה ואוסטרליה. לאחר מכן, האלבום קיבל את מעמד הזהב מאיגוד תעשיית ההקלטות הבריטי. לאחר מכן, הוציאה מינוג את אלבום הלהיטים הרביעי שלה, Step Back in Time: The Definitive Collection ביוני 2019, שהגיע היישר אל המקום הראשון גם בבריטניה ובאוסטרליה בעקבות הופעתה בפסטיבל גלסטונברי. היא הצהירה שהיא רוצה ליצור "אלבום פופ-דיסקו" ולחזור להקליט חומר חדש לאחר ההופעה. העבודה עצמה על האלבום נמשכה גם במהלך מגפת הקורונה בשנת 2020, כאשר מינוג השתמשה באולפן ביתי להקלטה בזמן שהיית בהסגר. ב-21 ביולי 2020, הכריזה מינוג על צאת אלבום חדש שיקרא Disco, וחשפה את עטיפתו והסינגל הראשון מתוכו, "Say Something", שיצא לאור ב-23 ביולי. מידע על האלבום Disco באתר MusicBrainz מידע על האלבום Disco באתר AllMusic האלבום Disco באתר Discogs האלבום Disco באתר ספוטיפיי האלבום Disco באתר אפל מיוזיק Disco, genius (באנגלית) "Rejoice, Kylie Minogue Is Dropping Her 15th Studio Album, 'Disco', This Fall". billboard (באנגלית אמריקאית). 2020-07-21. נבדק ב-2020-07-21. British Phonographic Industry "DISCO by Kylie Minogue on Apple Music". apple (באנגלית אמריקאית). 2020-07-21. נבדק ב-2020-07-21. "Kylie Official Online Store". kylie (באנגלית אמריקאית). 2020-07-21. נבדק ב-2020-07-21. "Kylie - Disco Digital Super Deluxe Edition". kylie (באנגלית אמריקאית). 2020-07-21. נבדק ב-2020-07-21. "DISCO / ディスコ". kylie (באנגלית אמריקאית). 2020-07-21. נבדק ב-2020-07-21. "CD Kylie Minogue – Disco" (באנגלית אמריקאית). 2020-07-21. נבדק ב-2020-07-21.
יאיא מלג'ה

מלג'ה ג'ג'אן אומניבס (בצרפתית: Meledje Djedjan Omnibes; נולד ב-25 בספטמבר 1987) הוא כדורגלן מחוף השנהב, המשחק בעמדת הקשר במולודיה וג'דה. מלדג'ה התחיל את הקריירה שלו במחלקת הנוער של אקדמית אספירה. בינואר 2016, חתם בספטמברי סופיה מהליגה השלישית בבולגריה. ביולי 2016, מלדג'ה נבחן בבוטב פלובדיב מליגת העל הבולגרית, בה חתם לאחר שהרשים את אנשי המועדון. ב-6 באוגוסט 2016, מלד'גה ערך את הופעת הבכורה שלו בקבוצה במשחק הליגה נגד לודוגורץ ראזגרד. ב-17 בנובמבר 2016, האריך את חוזהו בקבוצה עד 2018. ב-21 בינואר 2018, מלדג'ה חזר לספטמברי סופיה, כאשר רכשה 40% מכרטיס השחקן. ב-21 ביולי 2020, מלדג'ה חתם בהפועל חדרה מליגת העל. ב-11 בפברואר 2021, מלדג'ה חתם בהפועל פתח תקווה מהליגה הלאומית. בספטמבר 2021, חתם במולודיה וג'דה מליגת העל המרוקאית. בוטב פלובדיב הגביע הבולגרי: 2016/2017 הסופר קאפ הבולגרי: 2017 יאיא מלג'ה, באתר Transfermarkt יאיא מלג'ה, באתר Soccerway יאיא מלג'ה, באתר WorldFootball.net יאיא מלג'ה, באתר FootballDatabase.eu עמית קרקו, ‏מצאה שוער: יואב ג'ראפי חתם בהפועל חדרה, באתר ONE‏, 21 ביולי 2020 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "יאיא מלג'ה".
ג'ון יוז (תעשיין)

ג'ון ג'יימס יוז (באנגלית: John James Hughes;‏ 1814 – 17 ביוני 1889, פטרבורג) היה תעשיין בריטי ממוצא וולשי, ידוע כמייסד העיר דונצק. יוז היה בנו של מהנדס שעמד בראש אחד ממפעלי המתכת בעיר מרת'ר טידוויל. בצעירותו עבד תחת אביו, תחילה כעוזר. בגיל 28 רכש מספנה ובגיל 36 רכש בית יציקה בניופורט. בסוף שנות ה-50 של המאה ה-19 הוא נכנס כמהנדס במפעל המתכות של מילווסק בבריטניה ובשנת 1860 הפך למנהלה. בשנת 1864 תכנן עגלה לתותחים כבדים: כלי ארטילרי זה שימש את כוחות הצי של מספר מדינות אירופאיות. יוז פיתח ורשם פטנט גם על הטכנולוגיה לייצור שריון לציפוי אוניות וביצורן. בשנת 1869 קנה ג'ון ג'יימס יוז אדמות מהנסיך הרוסי סרגיי קוצ'וביי בפרובינציית יקטרינוסלב, על גדות נהר קלמיוס, שם החל בבניית מפעל מתכות עם יישוב פועלים סמוך לכפר אלכסנדרובקה. לצורך פיתוח הפחם שנכרה ייסד את "חברת נובורוסייסק לייצור פחם, ברזל ומסילות ברזל". יציקת הברזל הראשונה הותכה בשנת 1872. המפעל פעל במחזור מתכת מלא ובו לראשונה באימפריה הרוסית פעלו 8 תנורי קוק. המפעל שנוסד על ידי יוז הפך לאחד המרכזים התעשייתיים החשובים ביותר של האימפריה הרוסית, לימים ברית המועצות, ומאז 1991, היה למרכז תעשייתי חשוב באוקראינה. יוז מת ב-16 ביוני 1889 במלון אנגלטר בפטרבורג ונקבר בלונדון, בבית הקברות במערב נורווד. 2001 - בדונצק, ברחוב ארטיום, נחנכה אנדרטה לזכרו של ג'ון יוז, תעשיין ומייסד יוזובקה. 2010 - האגודה למחקרי אסון פסולת קראה לאחת מהמטמנות של דונייצק על שם ג'ון יוז. 1891 - בית משפחת יוז, הוקם כאחוזה בסגנון נאו-רנסאנס והיא אנדרטה ארכיטקטונית לא מוכרת מהמאה ה-19. Карабасов Ю. С., Черноусов П. И., Коротченко Н. А., Голубев О. В. Металлургия и время: Энциклопедия. — М.: Издательский Дом МИСиС, 2014. — Т. 6. Металлургия и социум. Взаимное влияние и развитие. — 224 с. — 1000 экз. — ISBN 978-5-87623-760-6. מדיה וקבצים בנושא ג'ון יוז בוויקישיתוף ג'ון יוז, באתר "Find a Grave" (באנגלית) Карабасов и др. 2014. "Найдена могила Джона Юза!". אורכב מ-המקור ב-2010-08-23. נבדק ב-2012-03-24.> "Соединяя сердца". אורכב מ-המקור ב-2011-02-28. נבדק ב-2011-02-10. "В Донецке начали давать имена терриконам. Но таблички не ставят — украдут ведь". אורכב מ-המקור ב-2010-01-11. נבדק ב-2011-02-10. "Все терриконы Донбасса будут названы в честь известных людей". אורכב מ-המקור ב-2012-07-08. נבדק ב-2011-02-10. "В Донецке терриконам дадут имена". אורכב מ-המקור ב-2014-04-07. נבדק ב-2011-02-10. https://web.archive.org/web/20070927195713/http://www.donbass.dn.ua/2006/04/21171/21171-02.php
ויליאם ראסל (1965)

ויליאם אנתוני באוטר ראסל (באנגלית: William Anthony Bowater Russell; נולד ב-15 באפריל 1965) הוא בעל הון בריטי, אשר כיהן כלורד ראש העיר ה-692 של הסיטי של לונדון החל מ-9 בנובמבר 2019 עד ל-13 בנובמבר 2021. למד באיטון קולג' ואוניברסיטת דורהם. בתחילת דרכו עבד ראסל בתחום הפיננסים בתאגיד "בוסטון הראשון" (The First Boston). לאחר מכן הצטרף למריל לינץ בשבילם עבר בהונג קונג, ניו יורק ולונדון לפני שפרש בשנת 2006. ראסל מכהן החל מ-9 בנובמבר 2019 כלורד ראש העיר של הסיטי של לונדון. בשנת 1989, נשא ראסל לאישה את הילרי צ׳אפלין ולזוג ארבעה ילדים. ערך זה הוא קצרמר בנושא פוליטיקאים. אתם מוזמנים לתרום לוויקיפדיה ולהרחיב אותו.
פנחס יואלי

פנחס יואלי (1 ביולי 1920 – 4 באפריל 2011) היה קרטוגרף ישראלי, פרופסור וראש המחלקה לגאודזיה בטכניון ובאוניברסיטת תל אביב, ראש "שירות מפות וצילומים" (שמו"צ) באגף המודיעין וסגן מנהל מחלקת המדידות. נולד בשם גינטר אַפְּטֵקְמַן בביירוית שבגרמניה. ב-1936 עלה במסגרת עליית הנוער, התגורר ב"קבוצת רודגס". ב-1938 הצטרף למחלקת פלוגות השדה של ההגנה בתל מונד. עבר קורס מדריכי טופוגרפיה תחת הדרכתו של הלל בירגר ובפיקודו של משה בר-תקווה. לאחר מכן ריכז את נושא הטופוגרפיה במחוז ההגנה בחדרה. בתחילת שנות הארבעים מונה למדריך הראשי בתחום הטופוגרפיה במחלקת ההדרכה של הארגון כולו. הוא היה חבר בצוות "תיקי הכפרים", במסגרתו מופו כפרים ערביים ונבנה על כל אחד תיק מידע. לצורך כך נוצלו קורסים של סיירי הפלמ"ח וצילומי אוויר שבוצעו על ידי מחלקת הטיס במטוסים של חברת אווירון. כמו כן הוקמה מעבדת צילום בה פעל יחד עם בני הזוג גלילה וגרשון פלוטקין. פעילות נוספת הייתה הדפסת מפות, ופריצה לתחנת משטרת המנדט במגרש הרוסים לצורך העתקת תוכניות הבנייה של מצודות טגארט. ב-1947 יזם את הקמת שירות מפות וצילומים, ועם הקמת צה"ל שימש בראש השירות באגף המודיעין בדרגת סגן-אלוף. השירות סיפק לצה"ל מפות מסוגים שונים בקנה-מידה 1:100,000 ו-1:20,000 תוך התבססות על מפות שנלקחו מהבריטים בפריצה למחלקת המדידות המנדטורית. השירות סיפק לצה"ל מפות לקראת מבצע עובדה לכיבוש דרום הנגב והערבה. לאחר מלחמת העצמאות אוחד השירות עם מחלקת המדידות הממשלתית ויואלי מונה כאיש צבא לסגנו של ראש המחלקה יוסף אלסטר. ב-1952 יצא ללימודים במכון הטכנולוגי של ציריך בו לימד פרופסור אדוארד אימהוף (אנ') שנחשב לסמכות מקצועית מובילה בתחום הקרטוגרפיה. עם סיום לימודיו ב-1956 שב לישראל, השתחרר מצה"ל לבקשת נשיא הטכניון יעקב דורי והחל ללמד במוסד, בו התקדם ניהל את המחלקה לגאודזיה וקיבל דרגת פרופסור. הוא היה חלוץ בתחום הקרטוגרפיה הממוחשבת וייסד את התחום בישראל. ב-1972 הקים את המחלקה לגאודזיה וקרטוגרפיה באוניברסיטת תל אביב במסגרת החוג לגאוגרפיה. הוא לימד באוניברסיטה עד 1995. יואלי נפטר באפריל 2011, הוא נקבר בבית העלמין האזרחי בחורשים. יואלי היה נשוי ליהודית עמה חלק את בנם דני, ובשנית לפסלת אגי יואלי עמה חלק את בנם רפי. ריאיון עם פרופ' פנחס יואלי, אתר המרכז למיפוי ישראל אורי דרומי, קרטוגרף עם נשמה, באתר הארץ, 4 ביוני 2011 פנחס יואלי, דף שער בספרייה הלאומית האגודה הגאוגרפית הישראלית
הר סנדרסון (אנטארקטיקה)

הר סנדרסון (באנגלית: Mount Sanderson) הוא הר בדרום הרי רואן, שבחלקו הצפוני של האי אלכסנדר, שבאנטארקטיקה. גובהו של ההר 2,300 מטרים מעל פני הים; ההר מתנשא לגובה של 1,200 מטרים מעל סביבתו. ההר נמצא 22.5 קילומטרים ממזרח לפסגת בריז שבהרי האבר. ההר נסקר לראשונה על ידי הסקר האנטארקטי הבריטי בעונת המחקר (הקיץ האנטארקטי) 1975–1976. שמו של ההר ניתן לו בשנת 1980 על ידי הוועדה המייעצת לשמות אנטארקטיים של בריטניה. ההר נקרא על שמו של טימותי ג'ון אוליבר סנדרסון (Timothy John Oliver Sanderson), חוקר קרחונים, שהיה חבר בסקר האנטארקטי הבריטי בין השנים 1975–1978, וחקר את מדף הקרח ג'ורג' השישי. הר סנדרסון באתר הסקר הגאולוגי של ארצות הברית הר סנדרסון באתר הגאזט האנטארקטי של ממשלת אוסטרליה הר סנדרסון באתר הגאזט האנטארקטי המשווה SCAR של ממשלת אוסטרליה הר סנדרסון באתר peakbagger תרשים הנוף הנשקף מהר סנדרסון באתר peakfinder מידע גאוגרפי והיסטורי מידע גאוגרפי